ตระกูลอาชิกางะ

ตระกูลอาชิกางะ หรือ อาชิกากะ (; โรมาจิ: "Ashikaga-shi") เป็นตระกูลซามูไรที่โดดเด่นของญี่ปุ่นซึ่งก่อตั้งรัฐบาลโชกุนอาชิกางะและปกครองญี่ปุ่นตั้งแต่ปี ค.ศ. 1333 ถึงปี ค.ศ. 1573
ตระกูลอาชิกางะสืบเชื้อสายมาจากตระกูลมินาโมโตะซึ่งสืบเชื้อสายมาจากพระจักรพรรดิเซวะ เรียกว่า ตระกูลเซวะเก็นจิ (; โรมาจิ: "Seiwa Genji") สาขาซึ่งตั้งรกรากอยู่ที่แคว้นคาวาจิ (จังหวัดโอซากะในปัจจุบัน) เรียกว่า ตระกูลคาวาจิเก็นจิ (; โรมาจิ: "Kawachi Genji") หนึ่งในสมาชิกของตระกูลคาวาจิเก็นจิ คือ มินาโมโตะ โนะ โยชิอิเอะ (; โรมาจิ: "Minamoto no Yoshiie") เป็นซามูไรที่มีชื่อเสียงในยุคเฮอัง มินาโมโตะ โนะ โยชิอิเอะ มีบุตรชายชื่อว่า มินาโมโตะ โนะ โยชิจิกะ (; โรมาจิ: "Minamoto no Yoshichika") เป็นปู่ทวดของโชกุนคนแรก มินาโมโตะ โนะ โยริโตโมะ 
นอกจากนี้ มินาโมโตะ โนะ โยชิอิเอะ ยังมีบุตรชายอีกคนชื่อว่า มินาโมโตะ โนะ โยชิกูนิ (; โรมาจิ: "Minamoto no Yoshikuni") ซึ่งมินาโมโตะ โนะ โยชิกูนิ มีบุตรชายคนโตชื่อว่า มินาโมโตะ โนะ โยชิชิเงะ (; โรมาจิ: "Minamoto no Yoshishige") โยชิชิเงะเดินทางไปตั้งรกรากที่เมืองนิตตะ (; โรมาจิ: "Nitta") ในแคว้นโคซูเกะ (; โรมาจิ: "Kōzuke") ปัจจุบันคือเมืองโอตะจังหวัดกุมมะ เป็นบรรพบุรุษของตระกูลนิตตะ ตระกูลยามานะ และตระกูลโทกูงาวะ
มินาโมโตะ โนะ โยชิกูนิ มีบุตรชายคนที่สอง ชื่อว่า มินาโมโตะ โนะ โยชิยาซุ (; โรมาจิ: "Minamoto no Yoshiyasu") โยชิยาซุเดินทางไปตั้งรกรากที่เมืองอาชิกางะ ในแคว้นชิมตสึเกะ (; โรมาจิ: "Shimotsuke" ปัจจุบันคือจังหวัดโทจิงิ) เป็นบรรพบุรุษของตระกูลอาชิกางะ มินาโมโตะ โนะ โยชิยาซุ มีบุตรชายชื่อว่า อาชิกางะ โยชิกาเนะ (; โรมาจิ: "Ashikaga Yoshikane") อาชิกางะ โยชิกาเนะ มีบทบาทและมีความดีความชอบต่อโชกุนคนแรก มินาโมโตะ โนะ โยริโตโมะ ในสงครามเก็มเป (; โรมาจิ: "Genpei kassen") อาชิกางะ โยชิกาเนะ สมรสกับ โฮโจ โทกิโกะ (; โรมาจิ: "Hōjō Tokiko") ซึ่งเป็นบุตรสาวของโฮโจ โทกิมาซะ และเป็นน้องสาวของนางโฮโจ มาซาโกะ เท่ากับว่าอาชิกางะ โยชิกาเนะ เป็นน้องเขยของโชกุนมินาโมโตะ โนะ โยริโตโมะ 
แม้ว่าต้นตระกูลอาชิกางะจะมีผลงานโดดเด่นในสงครามเก็มเป แต่ตลอดยุคคามากูระ ตระกูลอาชิกางะมีบทบาททางการเมืองเพียงเล็กน้อย อย่างไรก็ตามรัฐบาลโชกุนคามากูระและตระกูลโฮโจยังคงให้เกียรติตระกูลอาชิกางะด้วยการส่งสตรีจากตระกูลโฮโจมาสมรสกับตระกูลอาชิกางะอย่างต่อเนื่อง ในยุคคามากูระ ผู้นำตระกูลอาชิกางะทุกคนมีภรรยาเอกมาจากตระกูลโฮโจ
นอกจากนี้ตระกูลอาชิกางะยังแตกสาขาย่อยออกไปเป็นตระกูลต่าง ๆ อีกมากมาย ได้แก่
ในยุคมูโรมาจิตระกูลอาชิกางะมีอยู่สองสาขาด้วยกันได้แก่ สาขาตระกูลของโชกุนซึ่งปกครองรัฐบาลโชกุนที่เมืองเกียวโต และสาขาซึ่งดำรงตำแหน่งเป็น "คันโตคุโบ" (; โรมาจิ: "Kantō kubō") ปกครองภาคตะวันออกของญี่ปุ่นอยู่ที่เมืองคามากูระ
เมื่อโชกุนอาชิกางะคนสุดท้าย คือ อาชิกางะ โยชิอากิ (; โรมาจิ: "Ashikaga Yoshiaki") ถูกโอดะ โนบูนางะ ปลดจากตำแหน่งโชกุนใน ค.ศ. 1573 สิ้นสุดรัฐบาลโชกุนอาชิกางะ บุตรชายเพียงคนเดียวของโชกุนโยชิอากิบรรพชาเป็นพระภิกษุไม่มีทายาท ทำให้ตระกูลอาชิกางะสาขาตระกูลโชกุนสิ้นสุดลง
ใน ค.ศ. 1455 ผู้ดำรงตำแหน่ง"คันโตคุโบ"คนสุดท้ายคือ อาชิกางะ ชิเงอูจิ (; โรมาจิ: "Ashikaga Shigeuji") ถูกตระกูลอูเอซูงิ (; โรมาจิ: "Uesugi") ซึ่งเป็นคู่แข่งทางการเมือง ขับออกจากเมืองคามากูระ ชิเงอูจิหลบหนีไปยังเมืองโคงะ (; โรมาจิ: "Koga" ปัจจุบันอยู่ในจังหวัดอิบารากิ) ได้รับสมญานามว่า "โคงะคุโบ" (; โรมาจิ: "Koga kubō") บุตรหลายของชิเงอูจิสืบทอดสมญานาม"โคงะคุโบ"ต่อมา จนกระทั่งเมื่อ"โคงะคุโบ"คนสุดท้ายคือ อาชิกางะ โยชิอูจิ (; โรมาจิ: "Ashikaga Yoshiuji") เสียชีวิตโดยไม่มีบุตรชายใน ค.ศ. 1583 ทำให้ตระกูลอาชิกางะสาขาของภูมิภาคคันโตสิ้นสุดลง อย่างไรก็ตามมีบุตรหลานของอาชิกางะ ชิเงอูจิ ตั้งรกรากที่ปราสาทโอยูมิ (; โรมาจิ: "Oyumi" ปัจจุบันอยู่ในเขตจังหวัดชิบะ) และเปลี่ยนชื่อตระกูลจากอาชิกางะเป็น คิตสึเรกาวะ (; โรมาจิ: "Kitsurekawa") ตระกูลคิตสึเรกาวะเป็นไดเมียวปกครองแคว้นคิตสึเรกาวะไปจนตลอดยุคเอโดะ
หมายเหตุ.
<templatestyles src="Reflist/styles.css" />